नोएडा डायबिटिक फोरम के अध्‍यक्ष डा. जीसी वैष्‍णव ने कहा की हर वर्ष की तरह इस बार भी मेगा हेल्थ कैंप का आयोजन किया जा रहा है। इस बार का स्लोगन है फैमिली। उन्होंने कहा कि आज हम डायबिटीज के मामले में दूसरे नंबर पर हैं। अभी तो नंबर वन चाइना बना हुआ है, लेकिन हम 2020 तक चाइना को पीछे छोड़ देंगे। यह दुखद बात है कितनी अवेयरनेस के बावजूद भी हम लोग अपना ख्याल नहीं रख पाते। भारत में डायबिटीज में बढ़ने एक महत्वपूर्ण बात यह है कि 25 से 45 साल के लोगों में डायबिटीज की संख्या तेजी से बढ़ रही है। खानपान के प्रति अनुशासनहीनता, खाने का समय निश्चित नहीं होना, सोने का कोई टाइम नहीं होना, इसके कारण डायबिटीज आसानी से लोगों को अपना शिकार बना रही है।